118. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 333 της 24 Οκτ./14 Νοεμ. 1997 (ΦΕΚ  Α΄229) Περιορισμός συναρμοδιοτήτων για την έκδοση Υπουργικών Αποφάσεων σε θέματα αρμοδιότητας Υπουργείου Εμπορικής Ναυτιλίας και τροποποίηση του Π.Δ. 184/95 (Α΄96). Έχοντας υπόψη τις διατάξεις:  (1)Την παρ. 2 του άρθρ. 7 του Νόμ. 1943/91 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (Α΄50). (2)Του Π.Δ. 372/95 «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας Πρόνοιας και Κοινωνικών Ασφαλίσεων στο Υπουργείο Εργασίας» (Α΄201). (3)Του Π.Δ. 373/95 «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του» (Α΄201). (4)Του άρθρ. 29Α του Νόμ. 1558/85 «Κυβέρνηση και Κυβερνητικά Όργανα» (Α΄137) το οποίο προστέθηκε με το άρθρ. 27 του Νόμ. 2081/92 (Α΄154) και το άρθρ. 1 παρ. 2α του Νόμ. 2469/97 (Α΄38) και το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του κρατικού προϋπολογισμού. (5)Την αριθ. ΔΙΔΚ/Φ.1/20199/5.9.97 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων του Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς….» (Β΄801), όπως τροποποιήθηκε με την αριθ. ΔΙΔΚ/Φ.1/234/ 20.10.97 (Β΄924). (6)Την αριθ. 224/1997 γνωμοδότηση του Συμβουλίου της Επικρατείας ύστερα από πρόταση των Υπουργών Εθνικής Οικονομίας, Εργασίας και Κοινωνικών Ασφαλίσεων και Εμπορικής Ναυτιλίας και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρ.1.-Τα παρακάτω θέματα αρμοδιότητας Υπουργείου Εμπορικής Ναυτιλίας, για τη ρύθμιση των οποίων, απαιτείται, σύμφωνα με τις κείμενες διατάξεις, απόφαση, που εκδίδεται με πρόταση περισσοτέρων του ενός Υπουργών ρυθμίζονται εφεξής ως ακολούθως: 20.Α.α.117-118 Υπουργείο Εμπορικής Ναυτιλίας 1.Χωρίς τη σύμπραξη του Υπουργού Εθνικής Οικονομίας. (α)Η αυξομείωση των εφάπαξ χρηματικών παροχών που χορηγούνται από το Ταμείο Προνοίας Αξιωματικών Εμπορικού Ναυτικού (ΤΠΑΕΝ) για την οποία απαιτείται κοινή απόφαση των Υπουργών Εθνικής Οικονομίας, Εμπορικής Ναυτιλίας και Εργασίας και Κοινωνικών Ασφαλίσεων (Άρθρ. 5 του Ν.Δ. 3736/57 (Α΄168) όπως αντικαταστάθηκε από το άρθρ. 32 παρ. 1 του Νόμ. 2166/93 (Α΄137). (β)Η αυξομείωση των εφάπαξ χρηματικών παροχών που χορηγούνται από το Ταμείο Προνοίας Κατωτέρων Πληρωμάτων Εμπορικού Ναυτικού (ΤΠΚΠΕΝ) για την οποία απαιτείται Κοινή Απόφαση των Υπουργών Εθνικής Οικονομίας, Εμπορικής Ναυτιλίας και Εργασίας και Κοινωνικών Ασφαλίσεων (Άρθρ. 5 του Ν.Δ. 3737/57 (Α΄168) όπως αντικαταστάθηκε από το άρθρ. 32 παρ. 5 του Νόμ. 2166/93 (Α΄137). 2.Χωρίς τη σύμπραξη του Υπουργού Εργασίας και Κοινωνικών Ασφαλίσεων. Η διαδικασία εκτύπωσης Διατιμημένων εντύπων ΝΑΤ. Αντίτιμο αυτών και τρόπος είσπραξής τους (Άρθρ. 32 παρ. 10 του Νόμ. 2166/93 (Α΄137). Άρθρ.2.-(Αντικαθίσταται η παρ. 1 άρθρου μόνου Π.Δ. 184/95 ανωτ. αριθ. 116). 